CELEX: 62008CO0042
Language: sk
Date: 2008-05-22
Title: Uznesenie Súdneho dvora (ôsma komora) z 22. mája 2008.#M. Ilhan proti Staatssecretaris van Financiën.#Návrh na začatie prejudiciálneho konania: Hoge Raad der Nederlanden - Holandsko.#Článok 104 ods. 3 prvý pododsek rokovacieho poriadku - Slobodné poskytovanie služieb - Články 49 ES až 55 ES - Motorové vozidlá - Používanie motorového vozidla v členskom štáte v prípade, keď toto vozidlo je registrované a prenajaté v inom členskom štáte - Zdaňovanie takéhoto vozidla v prvom členskom štáte.#Vec C-42/08.

Uznesenie Súdneho dvora (ôsma komora) z 22. mája 2008 – Ilhan/Staatssecretaris van Financiën
      (vec C‑42/08)
      „Článok 104 ods. 3 prvý pododsek rokovacieho poriadku – Slobodné poskytovanie služieb – Články 49 ES až 55 ES – Motorové vozidlá – Používanie motorového vozidla v členskom štáte v prípade, keď toto vozidlo je registrované a prenajaté v inom členskom štáte
         – Zdaňovanie takéhoto vozidla v prvom členskom štáte“
      
      Slobodné poskytovanie služieb – Obmedzenia (články 49 ES až 55 ES) (pozri bod 25 a výrok)
      Predmet 
      
         
               Návrh na začatie prejudiciálneho konania – Hoge Raad der Nederlanden Den Haag – Výklad článkov 49 ES až 55 ES – Vnútroštátna
                  právna úprava stanovujúca vyberanie registračnej dane pri prvom použití vozidla na vnútroštátnych verejných komunikáciách
                  bez zohľadnenia doby používania týchto komunikácií – Zdanenie osoby usadenej v tomto členskom štáte, ktorá má prenajaté vozidlo
                  registrované v inom členskom štáte určené prevažne na použitie v prvom členskom štáte na podnikateľské a osobné účely po dobu
                  troch rokov
               
            Výrok 
      Články 49 ES až 55 ES bránia uplatneniu vnútroštátnej právnej úpravy, o akú ide vo veci samej, podľa ktorej osoba, ktorá má
         trvalý pobyt alebo je usadená v členskom štáte a používa najmä v tomto členskom štáte motorové vozidlo, ktoré je registrované
         a prenajímané v inom členskom štáte, musí pri prvom použití takéhoto vozidla na verejných komunikáciách prvého členského štátu
         zaplatiť daň vo výške, ktorá je vypočítaná bez zohľadnenia dĺžky trvania nájomnej zmluvy k takémuto vozidlu a dĺžky používania
         tohto vozidla na týchto komunikáciách.